Source: https://www.pallasalapitvanyok.hu/hirek?page=20
Timestamp: 2019-03-23 20:46:01
Document Index: 3810554

Matched Legal Cases: ['bíróság ', 'Kúria ', 'bíróság ', 'bíróság ', 'Kúria ', 'bíróság ', 'Kúria ', 'bíróság ', 'Kúria ']

Semmilyen alapítványi pénz nem tűnt el, sőt növelték vagyonukat a Pallas Athéné Alapítványok
2016. április 23.- A Pallas Athéné Alapítványok gazdálkodásával és vagyonával, valamint adatközlésével kapcsolatban egyes sajtóorgánumokban félrevezető információk jelentek meg. Az alapítványok – tiszteletben tartva az Alkotmánybíróság és a Kúria döntését – teljesítették az Infotörvény által előírt közzétételi kötelezettségeiket. Ennek nyomán nyilvános és az alapítványok honlapjain elérhető többek között az alapítványok vagyonelemeinek összetétele, az aktuális vagyoni helyzet és valamennyi megkötött szerződés.
A Pallas Athéné Alapítványok közzétették valamennyi szerződésüket
A Pallas Athéné Alapítványok tiszteletben tartva az Alkotmánybíróság döntését teljesítették az Információs önrendelkezési jogról és az információszabadságról szóló törvény által előírt közzétételi kötelezettséget és a mai napon valamennyi szerződésük adatait nyilvánossá tették.
ERŐSÖDŐ KÁRPÁT-MEDENCEI MAGYAR VÁLLALKOZÁSOK” CÍMMEL KONFERENCIASOROZAT, RÉVKOMÁROM
A Pallas Athéné Domus Innovationis Alapítvány (PADI) egyik alapvető feladata az innovációs és modernizációs vállalkozói klaszterek és hálózatok kiépítése, létrehozásának ösztönzése, támogatása, a nemzetközi gazdasági kapcsolatok ösztönzése és fejlesztése, külföldi tapasztalatszerzés támogatása. A PADI Alapítvány ezen célok megvalósításának első állomásaként rendezte meg „ Innovatív vállalkozások a Kárpát-medencében” című konferenciáját 2015. december 14-én a Magyar Tudományos Akadémián. A konferencia folytatásaként „Erősödő Kárpát-medencei magyar vállalkozások” címmel az Alapítvány elindította négy helyszínen megrendezésre kerülő kis-és középvállalkozások részére szakmai és kapcsolatteremtési konferenciasorozatát.
A Pallas Athéné Alapítványok ingatlanvagyona az alapítványi célok és programok megvalósításának tükrében
A Pallas Athéné Alapítványok megalapításukkor és az azóta eltelt időszakban jelentős ingatlanvagyonra tettek szert, amelynek mind vételi, mind aktuális piaci árazását messze felülmúlja annak eszmei értéke. A programok helyszíneként, az alapítványi célok megvalósítása érdekében az alapítványok olyan emblematikus illetve történelmi szempontból jelentős ingatlanokat újítanak fel és hasznosítanak, amelyek hosszú évek óta elhanyagoltan vagy kihasználatlanul álltak.
Neighbourhood Dialogues konferencia
A Neighbourhood Dialogues projekt a Mathias Corvinus Collegium egy viszonylag új kezdeményezése, amelynek küldetése, hogy javítsa Magyarország kapcsolatait a régió országaival. Ezen missziónak megfelelően a projekt célja, hogy országhatárokon átívelő párbeszédek kialakításán keresztül ösztönözze és aktívan elősegítse ezen országokkal való sikeres együttműködést mind személyes, mind szervezeti, illetve intézményi szinten. Meggyőződésük, hogy a különböző országok diákjai és szakértői közt születő közvetlen párbeszéd elősegítésével közelebb kerülnek legfőbb céljuk eléréséhez: az előítéletek lebontásához, az együttműködések javításához és a kölcsönös bizalom kiépítéséhez régiónk jövőjét illetően.
A Pallas Athéné Alapítványok aktuális vagyoni helyzete és vagyon-elemeinek összetétele
Tiszteletben tartva az Alkotmánybíróság és a Kúria döntését a Pallas Athéné Alapítványok a jövőben közzé teszik a jogszabály szerint megismerhető, közadatnak minősülő dokumentumokat. Tekintettel a fokozott közérdeklődésre a Pallas Athéné Alapítványok ezen felül a vagyonelemeik összetételét, illetve – az éves beszámolók elfogadását megelőzve – az aktuális, 2016 márciusi vagyoni helyzetüket ezúton publikussá teszik.
„ERŐSÖDŐ KÁRPÁT-MEDENCEI MAGYAR VÁLLALKOZÁSOK” CÍMMEL KONFERENCIASOROZAT, SZABADKA
A Pallas Athéné Domus Innovationis Alapítvány (PADI) egyik alapvető feladata az innovációs és modernizációs vállalkozói klaszterek és hálózatok építése, létrehozásának ösztönzése, támogatása, a nemzetközi gazdasági kapcsolatok fejlesztése. Ezen célok megvalósítására az innovatív kis-és középvállalkozások részére szakmai és kapcsolatteremtési konferenciasorozatot indított az Alapítvány “Erősödő Kárpát-medencei magyar vállalkozások” elnevezéssel.
A Pallas Athéné Alapítványok a törvények betartása mellett működnek
Semmilyen nyomozásról nem kaptak értesítést a Pallas Athéné Alapítványok, amelyek minden esetben kiadják a jogszabály szerint megismerhető adatokat
A Pallas Athéné alapítványok tiszteletben tartják az Alkotmánybíróság és a Kúria döntését
A Pallas Athéné alapítványok tiszteletben tartják az Alkotmánybíróság és a Kúria döntését, ennek megfelelően az alapítványok kiadják a jogszabály szerint megismerhető adatokat. A közzétételt előkészítő munkák –a személyes adatok védelmének biztosítása és a dokumentumok digitalizálása– végeztével az alapítványok honlapjaikon folyamatos feltöltés mellett biztosítanak betekintést a dokumentumokba.
Az Urbanista blog újságírójával a tömlöcöktől az óratoronyig bejártuk a Szentháromság téren található legendás épületet, amely a PADA Alapítvány értékmentő munkájának köszönhetően hamarosan a történelméhez méltó állapotban nyitja meg kapuit a nagyközönség előtt.
STEFANO ZAMAGNI KÖZGAZDÁSZ PROFESSZOR TARTOTT KURZUST A PADS MEGHÍVÁSÁRA
Meg kell szüntetni a piac rátelepedését a demokratikus folyamatokra, és újból be kell vonni érdemben a társadalmat a sorsát meghatározó kérdések megvitatásába – mondta a Magyar Időknek Stefano Zamagni, a Bolognai Egyetem közgazdász-professzora, a New York-i Tudományos Akadémia tagja, akit a PADS hívott meg, hogy a PADS ösztöndíj támogató programjában résztvevő diákoknak szervezett kurzus keretében tartson előadásokat. Gratulál az MNB-nek a kezdeményezésért, hogy saját forrásaiból kiegészíti a magyar egyetemek tananyagát. A jegybank felismerte, hogy a jelenleg elérhető doktori, PhD-programok sok tekintetben elavultak. Az MNB oktatási kezdeményezésével elébe megy, bizonyos szempontból elő is segíti a változásokat.
Geopolitikai magazint indít a PAGEO Alapítvány
HUG - Hungarian Geopolitics (azaz magyar geopolitika) címmel a világ nagy globális gazdasági, politikai és társadalmi kérdéseivel foglalkozó magazint indít a Pallas Athéné Geopolitikai Alapítvány. Az ismeretterjesztő tudományos magazin negyedévente magyarul és angolul jelenik meg, azzal a küldetéssel hogy minél szélesebb közönségben ébressze fel a világra rácsodálkozó, felfedezői, geopolitikai látásmódot, hogy ezzel olvasói sikeresebbek lehessenek tudományos, üzleti és magánéletükben egyaránt.